Ved gyldigt ledsagerkort eller ønske om kørestolsplads (og du ikke kan vælge det på salsplanen ved køb af billet) kontaktes Billetten på: 70 20 20 96
Andre handicappede, f.eks. synshandicappede, som ikke har behov for en kørestolsplads, kan ligeledes købe billet via ovenstående telefonnr. Der er ikke specielle pladser til "andre handicappede", men hvis de er særlige behov til pladsen, prøver vi altid at imødekomme det.
Ved arrangementer med siddepladser er der et begrænset antal kørestolspladser (5 stk.) - men kontakt os gerne, hvis der er behov for flere. Så ser vi, om vi kan løse det. Pt. har vi ikke særskilte kørestolspladser til ståkoncerter.
Vi gør opmærksom på, at har man en kørestolsbillet til et arrangement kræver det, at man selv medbringer og sidder i kørestolen.
Vi opfordrer gæster i kørestol til at komme i god tid til alle arrangementer - så er det nemmest at komme til.